
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1562 


ΑΠΟΦΑΣΕΙ Σ 

Αριθμ. Οικ. 121235 

Προκήρυξη Δράσης κρατικών ενισχύσεων με τίτλο 
«Χρηματοδότηση Επιχειρήσεων του Ιατρικού Κλά¬ 
δου για την Προμήθεια και Εγκατάσταση Εξειδικευ- 
μένων Εφαρμογών Πληροφορικής», στα πλαίσια του 
Μέτρου 2.6 του Επιχειρησιακού Προγράμματος «Κοι¬ 
νωνία της Πληροφορίας» του Κ.Π.Σ. 2000-2006. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Το άρθρο 35 του ν. 3016/2002 «Εταιρική διακυβέρ¬ 
νηση, θέματα μισθολογίου και άλλες διατάξεις» (ΦΕΚ 
110 /τ.Α/17.5.2002). 

2. Το ν. 2860/2000 και ειδικότερα τα άρθρα 1, 3, 7 και 
24 (ΦΕΚ 251/τΑ/14.11.2000). 

3. Το άρθρο 90 του «Κώδικα Νομοθεσίας για την Κυ¬ 
βέρνηση και τα κυβερνητικά όργανα» που κυρώθηκε με 
το άρθρο πρώτο του π.δ. 63/2005 (Α 98). 

4. Το π.δ. 178/2000 «Οργανισμός του Υπουργείου Εθνι¬ 
κής Οικονομίας» (ΦΕΚ 165/τ. Α/14.7.2000). 

5. Το π.δ. 81/2002 «Συγχώνευση των Υπουργείων Εθνι¬ 
κής Οικονομίας και Οικονομικών στο Υπουργείο Οικο¬ 
νομίας και Οικονομικών» (ΦΕΚ 57/Α/21.3.2002). 

6. Τον Κανονισμό (ΕΚ) 1260/1999 του Συμβουλίου της 

21.6.1999. 

7. Τον Κανονισμό (ΕΚ) 1159/2000 της Επιτροπής της 

30.5.2000. 

8. Τον Κανονισμό 448/2004 της Επιτροπής της 
10.3.2004. 

9. Τον Κανονισμό (ΕΚ) υπ’ αριθμ. 69/2001 της Επιτρο¬ 
πής της 12ης Ιανουάριου 2001 σχετικά με την εφαρμογή 
των άρθρων 87 και 88 της συνθήκης ΕΚ στις κρατικές 
ενισχύσεις ήσσονος σημασίας. 

10. Την υπ’ αριθμ. 10071 της 23.3.2001 κοινή απόφαση 
των Υπουργών Εσωτερικών, Δημόσιας Διοίκησης και 
Αποκέντρωσης και Εθνικής Οικονομίας και Οικονομικών 
«Σύσταση ανώνυμης Εταιρίας “Κοινωνία της Πληροφο¬ 
ρίας Α.Ε”» (ΦΕΚ Β-324/27.3.2001). 

11. Την υπ’ αριθμ. 4764 της 10.10.2001 κοινή απόφαση 
των Υπουργών Εσωτερικών, Δημόσιας Διοίκησης και 
Αποκέντρωσης και Εθνικής Οικονομίας και Οικονομι¬ 
κών «Υπηρεσιακός Οργανισμός και Γ ενικός Κανονισμός 


24 Οκτωβρίου 2006 
Προσωπικού της Ανώνυμης Εταιρίας “Κοινωνία της Πλη¬ 
ροφορίας Α.Ε.”» (ΦΕΚ Β-1340/15.10.2001). 

12. Την υπ’ αριθμ. Ε (2000) 3405/28.11.2000 απόφαση 
της Επιτροπής με την οποία εγκρίνεται το Κ.Π.Σ. 2000- 
2006 και την υπ’ αριθμ. Ε/2001/2010/26.7.2001 απόφαση 
με την οποία αυτή τροποποιείται. 

13. Την υπ’ αριθμ. 0(2001)551/14.3.2001 απόφαση της 
Επιτροπής με την οποία εγκρίνεται το Επιχειρησιακό 
Πρόγραμμα «Κοινωνία της Πληροφορίας» που εντάσσε¬ 
ται στο Κ.Π.Σ. για τις κοινοτικές διαρθρωτικές παρεμ¬ 
βάσεις στην Ελλάδα. 

14. Την απόφαση της 8ης Ιουνίου 2004 της 5ης Επι¬ 
τροπής Παρακολούθησης του Κ.Π.Σ. 2000-2006. 

15. Το Συμπλήρωμα Προγραμματισμού του Επιχειρη¬ 
σιακού Προγράμματος «Κοινωνία της Πληροφορίας», 
όπως εγκρίθηκε και τροποποιείται. 

16. Την υπ’ αριθμ. 35256/17.10.2001 (ΦΕΚ 1352/τ.Β/ 
17.10.2001) κοινή υπουργική απόφαση, όπως τροποποι¬ 
ήθηκε με την υπ’ αριθμ. 154934/ΕΥΣ 1274/ 21.3.2002 για 
τη Σύσταση Ειδικής Υπηρεσίας Συντονισμού της Εφαρ¬ 
μογής των Επιχειρησιακών Προγραμμάτων. 

17. Την υπ’ αριθμ. 83385/2866/11.12.2003 απόφαση του 
Υπουργού Οικονομίας και Οικονομικών (ΦΕΚ 1865/Β/2003) 
«Διάθεση πιστώσεων από το Π.Δ.Ε. για την εφαρμογή 
των δράσεων κρατικών ενισχύσεων στο πλαίσιο του 
Επιχειρησιακού Προγράμματος «Κοινωνία της Πληροφο¬ 
ρίας» του ΚΠΣ σύμφωνα με το άρθρο 35 του ν. 3016/2002 
(ΦΕΚ 110/Α/2002) και ορισμός των ποσών, των ποσοστών 
και των ειδών των ενισχύσεων», όπως τροποποιήθηκε 
με τις υπ’ αριθμ. 4316/Β'/4.5.2005 απόφαση (ΦΕΚ 611/ 
τ.Β'/9.5.2005) και 3171/Β/4.4.2006 (ΦΕΚ 430/Β/7.4.2006) 
αποφάσεις και ισχύει. 

18. Το π.δ. 95/2000 Οργανισμός του Υπουργείου Υγείας 
και Πρόνοιας (ΦΕΚ 76Α). 

19. Την υπ’ αριθμ. Υ1/10.3.2004 απόφαση του Πρωθυ¬ 
πουργού «Μεταβολή τίτλων Υπουργείων και καθορισμός 
της σειράς τάξης των Υπουργείων» (ΦΕΚ 513Β). 

20. Την υπ’ αριθμ. ΔΥ(3-4)γ/Φ.1833/Γ.Π.οικ. 138277/ 
21.12.2005 κοινή απόφαση του Υπουργού Οικονομίας και 
Οικονομικών και του Υπουργού Υγείας και Κοινωνικής 
Αλληλεγγύης (ΦΕΚ 1814/Β/2005), για τη ρύθμιση θεμά¬ 
των που αφορούν στην εφαρμογή Δράσης κρατικών 
ενισχύσεων στον τομέα της Προμήθειας και Εγκατά¬ 
στασης Εξειδικευμένων Εφαρμογών Πληροφορικής στον 
Ιατρικό κλάδο, στο πλαίσιο του Ε.Π. ΚτΠ, με την οποία 
ορίστηκε η ΚτΠ Α.Ε. ως Τελικός Δικαιούχος για το έργο 
«Χρηματοδότηση Επιχειρήσεων του Ιατρικού Κλάδου 

για την Προμήθεια και Εγκατάσταση Εξειδικευμένων 
Εφαρμογών Πληροφορικής». 

21. Το υπ’ αριθμ. 19102/ΕΥΣ4054/24.5.2005 έγγραφο 
του Υφυπουργού Οικονομίας και Οικονομικών με θέμα 
«Οδηγίες για την εφαρμογή διαδικασιών εξυγίανσης 
και προγραμματικής υπερδέσμευσης στο πλαίσιο των 
Επιχειρησιακών Προγραμμάτων του Γ' ΚΠΣ». 

22. Την υπ’ αριθμ. 7645/2005 απόφαση του Υπουργού 
Οικονομίας και Οικονομικών «Ρύθμιση θεμάτων επιχορή¬ 
γησης της ΚτΠ Α.Ε. μέσω του Προγράμματος Δημοσίων 
Επενδύσεων, ως Τελικού Δικαιούχου στο πλαίσιο του 
Επιχειρησιακού Προγράμματος «Κοινωνία της Πληροφο¬ 
ρίας» του Κοινοτικού Πλαισίου Στήριξης 2000-200, για 
την εφαρμογή Δράσεων Κρατικών Ενισχύσεων, σύμφω¬ 
να με το άρθρο 35 του ν. 3016/2002 (ΦΕΚ 110/Α/2002)» 
(ΦΕΚ Β' 1155/19.8.2005). 

23. Την από 20.3.2006, υπογεγραμμένη, μεταξύ του 
νομίμου εκπροσώπου του «Φορέα Χρηματοδότησης» 
του έργου, Γενικού Γραμματέα Δημόσιας Υγείας και της 
Κοινωνίας της Πληροφορίας Α.Ε., Προγραμματική Συμ¬ 
φωνία για το έργο «Χρηματοδότηση Επιχειρήσεων του 
Ιατρικού Κλάδου για την Προμήθεια και Εγκατάσταση 
Εξειδικευμένων Εφαρμογών Πληροφορικής 

24. Το γεγονός ότι από την εφαρμογή της απόφασης 
αυτής δεν προκαλείται δαπάνη στον Προϋπολογισμό 
Δημοσίων Επενδύσεων, αποφασίζουμε: 

Την προκήρυξη Δράσης κρατικών ενισχύσεων με τίτλο 
«Χρηματοδότηση Επιχειρήσεων του Ιατρικού Κλάδου 
για την Προμήθεια και Εγκατάσταση Εξειδικευμένων 
Εφαρμογών Πληροφορικής», στο πλαίσιο του Μέτρου 
2.6 του Επιχειρησιακού Προγράμματος «Κοινωνία της 
Πληροφορίας», όπως προβλέπεται στα κάτωθι άρθρα. 

ΜΕΡΟΣ Α: ΓΕΝΙΚΑ ΣΤΟΙΧΕΙΑ ΔΡΑΣΗΣ 

Αρθρο 1 

Υπαγόμενες Κατηγορίες Επενδύσεων 

1. Η Δράση «Χρηματοδότηση Επιχειρήσεων του Ια¬ 
τρικού Κλάδου για την Προμήθεια και Εγκατάσταση 
Εξειδικευμένων Εφαρμογών Πληροφορικής» αποσκοπεί 
στην ενίσχυση επιχειρήσεων ιδιωτικού δικαίου που δεν 
εμπίπτουν στις εξαιρέσεις του Κανονισμού (ΕΚ) 69/2001, 
για την παροχή βελτιωμένων υπηρεσιών Υγείας και Κοι¬ 
νωνικής Αλληλεγγύης. Ειδικότερα, στο πλαίσιο της Δρά¬ 
σης θα χρηματοδοτηθούν επενδυτικές πρωτοβουλίες 
που θα αφορούν: 

• Στη δικτύωση των φορέων παροχής Υπηρεσιών Υγεί¬ 
ας σε δίκτυα δεδομένων. 

• Στην ενίσχυση και ευρεία διάδοση των Τηλεματικών 
Υπηρεσιών Υγείας. 

• Στην εξωστρεφή διάθεση ηλεκτρονικών υπηρεσιών 
Υγείας, σε επαγγελματίες υγείας, σε άλλους οργανι¬ 
σμούς, σε επιχειρήσεις και στον πολίτη. 

• Στην ανάπτυξη συστημάτων εξυπηρέτησης αναγκών 
για Ηλικιωμένους και ΑμΕΑ. 

Αρθρο 2 

Καθεστώς Ενίσχυσης 

1. Η Δράση «Χρηματοδότηση Επιχειρήσεων του Ιατρι¬ 
κού Κλάδου για την Προμήθεια και Εγκατάσταση Εξειδι- 
κευμένων Εφαρμογών Πληροφορικής», υλοποιείται βάσει 
του Κανονισμού Ε.Ε. 69/2001 (Κανόνας ϋθ Μίηίπιίε). 

Άρθρο 3 

Δικαιούχοι των ενισχύσεων 

1. Δικαιούχοι των ενισχύσεων μπορούν να είναι επιχει¬ 
ρήσεις (μεμονωμένες και ενώσεις αυτών) κερδοσκοπικού 


ή μη χαρακτήρα, που ασκούν οικονομική δραστηριότητα 
και δραστηριοποιούνται νόμιμα στην Ελληνική Επικρά¬ 
τεια. Επιλέξιμες προς χρηματοδότηση θεωρούνται οι 
επιχειρήσεις (είτε μεμονωμένες, είτε ως μέλη ενώσεων), 
για τις οποίες συντρέχουν αθροιστικά οι παρακάτω 
προϋποθέσεις: 

1.1 Η Επιχείρηση δραστηριοποιείται είτε στον τομέα 
της παροχής πρωτοβάθμιας φροντίδας Υγείας ή δευ¬ 
τεροβάθμιας περίθαλψης, είτε στον τομέα της παροχής 
πρωτοβάθμιων ή δευτεροβάθμιων Υπηρεσιών Υγείας σε 
Ηλικιωμένους και ΑμΕΑ, είτε σε τομέα που λειτουργεί 
και δρα υποστηρικτικά ή συμπληρωματικά σε αυτούς. 

1.2 Κατά την ημερομηνία υποβολής της αίτησης χρη¬ 
ματοδότησης η επιχείρηση/ κάθε μέλος ένωσης έχει 
ολοκληρώσει (κλείσει) τουλάχιστον μία (1) διαχειριστική 
χρήση. 

1.3 Η επιχείρηση/ κάθε μέλος ένωσης πρέπει να πληροί 
τις προϋποθέσεις του Κανονισμού (ΕΚ) 69/2001 (Κανόνας 
ϋθ Μίπίηηίε). 

1.4 Η επιχείρηση/ κάθε μέλος ένωσης λειτουργεί 
νόμιμα, όπως μπορεί να επιβεβαιωθεί, μέσω κατάλληλης 
κατά περίπτωση τεκμηρίωσης που θα παρασχεθεί σύμ¬ 
φωνα με τις διαδικασίες που θα ορίσει η «Κοινωνία της 
Πληροφορίας Α.Ε.» ως Τελικός Δικαιούχος της Δράσης, 
στους Οδηγούς της παραγράφου 1 του άρθρου 17 της 
παρούσας. 

2. Η εξειδίκευση και ο έλεγχος των παραπάνω προϋ¬ 
ποθέσεων, αναλύεται στους Οδηγούς της παραγράφου 
1 του άρθρου 17 της παρούσας. 

Άρθρο 4 

Ειδικά Χαρακτηριστικά προτάσεων 

1. Κάθε επιχείρηση/ ένωση που επιθυμεί να συμμετά- 
σχει στη Δράση «Χρηματοδότηση Επιχειρήσεων του 
Ιατρικού Κλάδου για την Προμήθεια και Εγκατάσταση 
Εξειδικευμένων Εφαρμογών Πληροφορικής» έχει δικαί¬ 
ωμα να υποβάλλει/ υλοποιήσει μία (1) το πολύ, πρόταση 
έργου. 

2. Για να συμμετάσχει στη Δράση μία επιχείρηση/ 
ένωση θα πρέπει να καταθέσει μία ολοκληρωμένη επεν¬ 
δυτική πρόταση η οποία: 

• θα παρουσιάζει τη μέθοδο επίτευξης της παροχής 
βελτιωμένων υπηρεσιών Υγείας και Κοινωνικής Αλλη¬ 
λεγγύης 

• θα τεκμηριώνει τον τρόπο κάλυψης των επιλέξιμων 
ενεργειών, όπως αυτές αναφέρονται στους Οδηγούς 
της παραγράφου 1 του άρθρου 17 της παρούσας, 

• θα καλύπτει τις απαιτήσεις και τους όρους της Δρά¬ 
σης, όπως αναλύονται στους Οδηγούς της παραγράφου 
1 του άρθρου 17 της παρούσας. 

Αρθρο 5 

Ύψος και ποσοστά επιχορήγησης 

1. Ο συνολικός προϋπολογισμός που θα διατεθεί μέσω 
της παρούσας Δράσης ανέρχεται στα 8.800.000,00 
ευρώ, εκ των οποίων το 50% (ήτοι 4.400.000,00 ευρώ) 
προέρχονται από Δημόσια Δαπάνη, ενώ το υπόλοιπο 
50% (ήτοι 4.400.000,00 ευρώ) θα καλυφθεί με ιδιωτική 
συμμετοχή. 

2. Ο μέγιστος ανά επιχείρηση/ μέλος ένωσης επιχο¬ 
ρηγούμενος προϋπολογισμός, ανέρχεται στα 200.000 
ευρώ και το ανώτατο ποσό της επιχορήγησης δεν μπο¬ 
ρεί να υπερβαίνει τα 100.000 ευρώ. Στην περίπτωση 
ενώσεων επιχειρήσεων, ο μέγιστος επιχορηγούμενος 

προϋπολογισμός ανά πρόταση δύναται να ανέλθει στο 
1.000.000 ευρώ, εφόσον τηρείται το παραπάνω όριο ανά 
συμμετέχουσα επιχείρηση. Σε κάθε περίπτωση, ο ελάχι¬ 
στος επιχορηγούμενος προϋπολογισμός ανά πρόταση, 
ανέρχεται στα 100.000 ευρώ. 

3. Η επιχορήγηση που θα λάβει η επιχείρηση/ κάθε 
μέλος ένωσης θα είναι ίση με το 50% του εγκεκριμένου 
προϋπολογισμού που θα προκύψει μετά την ολοκλήρω¬ 
ση της διαδικασίας πιστοποίησης δαπανών, σύμφωνα με 
όσα προβλέπονται στο άρθρο 15 της παρούσας. 

4. Σε κάθε περίπτωση ο επιχορηγούμενος προϋπολο¬ 
γισμός για κάθε επιχείρηση/ μέλος ένωσης δεν μπορεί 
να υπερβαίνει το 50% του κύκλου εργασιών της τε¬ 
λευταίας ολοκληρωμένης διαχειριστικής χρήσης της 
επιχείρησης/ μέλους ένωσης. 

5. Το κόστος του Φ.Π.Α. δεν είναι επιλέξιμο και βα¬ 
ρύνει εξ’ ολοκλήρου την επιχείρηση. Οι προτεινόμενες 
δαπάνες στις υποβαλλόμενες προτάσεις θα αφορούν 
κόστη χωρίς Φ.Π.Α. 

6. Σε περίπτωση όπου, πριν την έναρξη της διαδικασί¬ 
ας αξιολόγησης της παραγράφου 6 του άρθρου 10 της 
παρούσας, διαπιστωθεί έντονο ενδιαφέρον των δυνη¬ 
τικών δικαιούχων των ενισχύσεων, η Ειδική Υπηρεσία 
Διαχείρισης του Επιχειρησιακού Προγράμματος «Κοινω¬ 
νία της Πληροφορίας» δύναται να συνεργαστεί με τον 
Τελικό Δικαιούχο της Δράσης, προκειμένου να εγκρίνει 
περαιτέρω αύξηση της Δημόσιας Δαπάνης της Δρά¬ 
σης, έως ποσοστού 30% επί της συνολικά διαθέσιμης 
Δημόσιας Δαπάνης της παραγράφου 1 του παρόντος 
άρθρου, ήτοι ποσού 1.320.000,00 ευρώ (προγραμματική 
υπερδέσμευση πόρων). 

7. Η αύξηση της Δημόσιας Δαπάνης έως του ποσού 
των 1.320.000,00 ευρώ της προηγούμενης παραγράφου 
μπορεί να εφαρμοστεί και σε περίπτωση όπου, μετά την 
ολοκλήρωση της διαδικασίας αξιολόγησης της παρα¬ 
γράφου 6 του άρθρου 10 της παρούσας, διαπιστωθεί 
ότι η συνολική αιτούμενη δημόσια δαπάνη των θετικά 
αξιολογημένων προτάσεων υπερβαίνει τη διαθέσιμη 
Δημόσια Δαπάνη της παραγράφου 1 του παρόντος άρ¬ 
θρου. 

8. Το έργο χρηματοδοτείται από τη ΣΑΕ 219/3 του 
Υπουργείου Οικονομίας και Οικονομικών. 

Αρθρο 6 

Χρονική Διάρκεια Έργων 

1. Η διάρκεια των έργων που θα υλοποιηθούν στο 
πλαίσιο της Δράσης «Χρηματοδότηση Επιχειρήσεων του 
Ιατρικού Κλάδου για την Προμήθεια και Εγκατάσταση 
Εξειδικευμένων Εφαρμογών Πληροφορικής» δεν είναι 
δυνατό να ξεπεράσει το χρονικό διάστημα των δώδε¬ 
κα (12) μηνών από την επίσημη έναρξη του έργου. Σε 
εξαιρετικές περιπτώσεις που η εγκεκριμένη επένδυση 
δε δύναται να ολοκληρωθεί εντός του καθοριζόμενου 
χρόνου (12 μήνες), μπορεί με απόφαση του Τελικού Δι¬ 
καιούχου, να παρέχεται η δυνατότητα παράτασης στην 
ολοκλήρωση του έργου. 

2. Οι δαπάνες είναι επιλέξιμες μόνο στην περίπτωση 
που το φυσικό και οικονομικό αντικείμενο έχει πραγ¬ 
ματοποιηθεί μετά την ημερομηνία δημοσίευσης της 
παρούσας στην Εφημερίδα της Κυβερνήσεως και πριν 
την ημερομηνία λήξης του έργου. 

3. Σε περίπτωση που πραγματοποιηθούν δαπάνες πριν 
την έγκριση της αντίστοιχης κατά περίπτωση πρότα¬ 
σης, δεν είναι δυνατή η έγερση τυχόν απαίτησης για 


επιχορήγηση, σε περίπτωση απόρριψης της πρότασης 
κατά τη διαδικασία αξιολόγησης. 

Άρθρο 7 

Επιλέξιμες Ενέργειες 

1. Κάθε ολοκληρωμένο επιχειρηματικό σχέδιο που θα 
προταθεί για ένταξη στη Δράση «Χρηματοδότηση Επι¬ 
χειρήσεων του Ιατρικού Κλάδου για την Προμήθεια και 
Εγκατάσταση Εξειδικευμένων Εφαρμογών Πληροφορι¬ 
κής», θα πρέπει να εντάσσεται σε μια ή περισσότερες 
από τις παρακάτω κατηγορίες επιλέξιμων ενεργειών: 

1.1 Κ.Ε.(1): «Δικτύωση των φορέων παροχής Υπηρεσιών 
Υγείας σε Δίκτυα δεδομένων». Περιλαμβάνει ενέργειες 
που αποσκοπούν στη δικτύωση των φορέων παροχής 
Υπηρεσιών Υγείας σε δίκτυα δεδομένων και περιλαμ¬ 
βάνει υποδομές (εξοπλισμό/ λογισμικό) και υπηρεσίες 
που αφορούν στη διασύνδεση των εν λόγω φορέων με 
άλλους αντίστοιχους (ή συναφούς με τους στόχους της 
Δράσης αντικειμένου) φορείς και επιχειρήσεις. 

1.2 Κ.Ε.(2): «Ανάπτυξη εφαρμογών Τηλε-Ιατρικής και 
παροχή Τηλεματικών Υπηρεσιών Υγείας». Περιλαμβά¬ 
νει την προμήθεια, εγκατάσταση και λειτουργία εξο¬ 
πλισμού, λογισμικού και ολοκληρωμένων συστημάτων 
καθώς και τις υπηρεσίες, που αφορούν στην υλοποίηση 
των ακόλουθων υπηρεσιών υγείας: 

• ιατρική τηλεμετρία, τηλεφωνική υπηρεσία υγείας, 

• κατ’ οίκον νοσηλεία, 

• ημερήσια νοσηλεία και μετα-νοσοκομειακή φρο¬ 
ντίδα, 

• μονάδες φυσικής αποκατάστασης, 

• περίθαλψη σε αυτοτελείς μονάδες προληπτικής 
ιατρικής, 

• περίθαλψη σε κινητές μονάδες πρωτοβάθμιας 
φροντίδας - φορείς παροχής υπηρεσιών επείγουσας 
προνοσοκομειακής φροντίδας ή μεταφοράς (π.χ. ασθε¬ 
νοφόρα). 

1.3 Κ.Ε.(3): «Διάθεση Ηλεκτρονικών Υπηρεσιών Υγείας» 
Περιλαμβάνει την προμήθεια αντίστοιχου εξοπλισμού/ 
λογισμικού και υπηρεσίες που αφορούν είτε στην προ¬ 
μήθεια νέων συστημάτων, είτε στην αναβάθμιση των 
υφιστάμενων υποδομών- συστημάτων με σκοπό την 
εξωστρεφή διάθεση ηλεκτρονικών υπηρεσιών σε επαγ- 
γελματίες υγείας, σε άλλους οργανισμούς ή επιχειρή¬ 
σεις και στον πολίτη. 

1.4 Κ.Ε.(4): «Ανάπτυξη Συστημάτων εξυπηρέτησης ανα¬ 
γκών για Ηλικιωμένους και ΑμΕΑ» Περιλαμβάνει την προ¬ 
μήθεια αντίστοιχου εξοπλισμού/ λογισμικού πληροφο¬ 
ρικής και υπηρεσίες που αφορούν είτε στην ανάπτυξη 
Συστημάτων με σκοπό την εξυπηρέτηση των αναγκών 
των Ηλικιωμένων και των ΑμΕΑ, είτε στη βελτίωση των 
ήδη παρεχόμενων σε αυτούς Υπηρεσιών Υγείας και Κοι¬ 
νωνικής Αλληλεγγύης. 

2. Μέσω των κατηγοριών ενεργειών που συμπεριλαμ- 
βάνονται στα επιχειρηματικά σχέδια, θα πρέπει να δια¬ 
σφαλίζεται ο ολοκληρωμένος χαρακτήρας τους και οι 
στόχοι της Δράσης. Οι δυνατοί συνδυασμοί κατηγοριών 
ενεργειών που μπορούν να συμπεριληφθούν στα επιχει¬ 
ρηματικά σχέδια και οι λοιπές βασικές προϋποθέσεις 
εξειδικεύονται στους οδηγούς της παραγράφου 1 του 
άρθρου 17 της παρούσας. 

Άρθρο 8 

Επιλέξιμες Δαπάνες 

1. Οι Κατηγορίες Δαπανών που είναι επιλέξιμες για 
χρηματοδότηση στο πλαίσιο της Δράσης, είναι οι ακό¬ 
λουθες: 

Ι.Ι.Κ.Δ. (1): «Δαπάνες Εξοπλισμού». Περιλαμβάνονται 
οι δαπάνες για την προμήθεια και εγκατάσταση εξο¬ 
πλισμού οι οποίες σχετίζονται με την υλοποίηση των 
επιλέξιμων ενεργειών που παρατίθενται στο άρθρο 7 
της παρούσης. Στον επιλέξιμο εξοπλισμό περιλαμβά¬ 
νονται ενδεικτικά: 

• Μηχανογραφικός Εξοπλισμός - Η/Υ 

• Εξυπηρετητές (δθπ/θΓε) 

• Συστήματα/ Μέσα αποθήκευσης και ανάκτησης δε¬ 
δομένων (άίεΙ< δΙοΓθρθ, 0ϋ/ϋ\/0 -Η\Λ/) 

• Βιοϊατρικός εξοπλισμός 

• Ειδικός Εξοπλισμός Τηλεϊατρικής 

Ι.2.Κ.Δ. (2): «Δαπάνες Λογισμικού». Περιλαμβάνονται οι 
δαπάνες για την προμήθεια και εγκατάσταση λογισμικού 
οι οποίες σχετίζονται με την υλοποίηση των επιλέξιμων 
ενεργειών που παρατίθενται στο άρθρου 7 της παρού¬ 
σης. Στο επιλέξιμο λογισμικό μπορεί να περιλαμβάνο¬ 
νται ενδεικτικά: εξειδικευμένες εφαρμογές λογισμικού 
για την υλοποίηση των υπηρεσιών που περιγράφονται 
στο επιχειρησιακό σχέδιο, εξειδικευμένες εφαρμογές 
λογισμικού Τηλεϊατρικής (πχ ΙθΙοπηοηίΙοπηρ), κ.α. 

1.3.ΚΔ. (3): «Δαπάνες Παροχής Υπηρεσιών». Περιλαμβά¬ 
νονται οι δαπάνες υπηρεσιών οι οποίες σχετίζονται με 
την υλοποίηση των επιλέξιμων ενεργειών που παρατί¬ 
θενται και αναλύονται στο άρθρο 7 της παρούσας. 

Στη συγκεκριμένη κατηγορία δαπάνης συμπεριλαμβά- 
νονται και δαπάνες υπηρεσιών συμβούλων διαχείρισης 
του έργου, που αφορούν: α) στη σύνταξη της πρότασης 
και την κατάρτιση του φακέλου υπαγωγής στη Δράση 
και β) στη διαχείριση και παρακολούθηση του έργου. 

2. Στους Οδηγούς της παραγράφου 1 του άρθρου 17 
της παρούσης δύναται να εξειδικευτούν περαιτέρω: α) 
ειδικοί όροι και περιορισμοί ανά κατηγορία δαπάνης, 
καθώς και β) τα όρια κάθε κατηγορίας δαπάνης ως πο¬ 
σοστό του συνολικού προϋπολογισμού των προτάσεων 
που θα υποβληθούν από τις επιχειρήσεις. 

ΜΕΡΟΣ Β: ΥΠΟΒΟΛΗ ΠΡΟΤΑΣΕΩΝ 
Άρθρο 9 

Διαδικασία Υποβολής Προτάσεων 

1. Η «Κοινωνία της Πληροφορίας Α.Ε.», ως Τελικός Δι¬ 
καιούχος της Δράσης, «Χρηματοδότηση Επιχειρήσεων 
του Ιατρικού Κλάδου για την Προμήθεια και Εγκατά¬ 
σταση Εξειδικευμένων Εφαρμογών Πληροφορικής», 
σύμφωνα με την υπ’ αριθμ. ΔΥ(3-4)γ/Φ.1833/Γ.Π.οικ. 
138277/21.12.2005 κοινή απόφαση του Υπουργού Οικο¬ 
νομίας και Οικονομικών και του Υπουργού Υγείας και 
Κοινωνικής Αλληλεγγύης (ΦΕΚ 1814/Β/2005), θα ανα- 
λάβει την υλοποίηση ενεργειών δημοσιότητας για την 
κατάλληλη ενημέρωση των δυνητικών δικαιούχων των 
ενισχύσεων και την υποστήριξή τους κατά την υποβολή 
των προτάσεων. 

2. Ως καταληκτική ημερομηνία και ώρα υποβολής των 
προτάσεων από τις ενδιαφερόμενες επιχειρήσεις, ορί¬ 
ζεται η 10η Νοεμβρίου 2006 και ώρα 16:00. 

3. Η υποβολή προτάσεων θα πραγματοποιηθεί ηλε¬ 
κτρονικά, μέσω διαδικασίας που θα ορίσει η «Κοινω¬ 
νία της Πληροφορίας Α.Ε.», ως Τελικός Δικαιούχος της 
Δράσης. 

4. Μετά την ορθή και εμπρόθεσμη ηλεκτρονική υπο¬ 
βολή της πρότασης και για τον έλεγχο επιλεξιμότητας 
και την αξιολόγηση των προτάσεων οι επιχειρήσεις θα 


πρέπει να υποβάλλουν εντύπως τα Δικαιολογητικά Συμ¬ 
μετοχής που ορίζονται στους Οδηγούς της παραγράφου 
1 του άρθρου 17 της παρούσας, σύμφωνα με τη σχετική 
διαδικασία που ομοίως αναφέρεται εκεί. 

ΜΕΡΟΣ Γ: ΑΞΙΟΛΟΓΗΣΗ ΠΡΟΤΑΣΕΩΝ 
Αρθρο 10 

Ελάχιστες προϋποθέσεις Συμμετοχής - Κριτήρια 
Υπαγωγής - Διαδικασία Αξιολόγησης Προτάσεων 

1. Ως ελάχιστες προϋποθέσεις συμμετοχής μιας πρό¬ 
τασης στην διαδικασία αξιολόγησης θεωρούνται: 

• Η κάλυψη των προϋποθέσεων επιλεξιμότητας των 
επιχειρήσεων όπως αυτές ορίζονται στο άρθρο 3 της 
παρούσας και εξειδικεύονται στους Οδηγούς της πα¬ 
ραγράφου 1 του άρθρου 17. 

2. Οι ομάδες κριτηρίων υπαγωγής των εμπρόθεσμα 
υποβληθεισών προτάσεων στις διατάξεις της παρούσας, 
έχουν ως εξής: 


ΠΙΝΑΚΑΣ ΚΡΙΤΗΡΙΩΝ ΑΞΙΟΛΟΓΗΣΗΣ 

Κωδ 

Τίτλος Κριτηρίου 

Σχετική 

Βαρύτητα 

Α. 

ΥΦΙΣΤΑΜΕΝΗ ΚΑΤΑΣΤΑΣΗ ΕΠΙΧΕΙ¬ 
ΡΗΣΗΣ 

20% 

Α.1 

Οργανωτική Δομή - Οικονομικά 
στοιχεία 

10% 

Α.2 

Ετοιμότητα- Ωριμότητα της επι¬ 
χείρησης για την αποδοχή και 
αξιοποίηση των νέων συστημάτων/ 
υπηρεσιών 

10% 

Β. 

ΠΛΗΡΟΤΗΤΑ ΕΠΙΧΕΙΡΗΜΑΤΙΚΟΥ 
ΣΧΕΔΙΟΥ 

40% 

Β.1 

Συμβατότητα και συνάφεια των 
στόχων της επένδυσης με τους 
στόχους της Δράσης και με τις 
επιχειρησιακές ανάγκες 

10% 

Β.2 

Βιωσιμότητα επιχειρηματικού σχε¬ 
δίου- Χρηματοδοτικό σχήμα και 
Χρονοπρογραμματισμός επένδυ¬ 
σης 

10% 

Β.3 

Εύρος και αξιοπιστία των παρεχό¬ 
μενων υπηρεσιών Υγείας 

20% 

Γ. 

ΤΕΧΝΟΛΟΓΙΚΕΣ ΠΑΡΑΜΕΤΡΟΙ 

ΠΡΟΤΕΙΝΟΜΕΝΗΣ ΛΥΣΗΣ 

40% 

Γ.1 

Τεχνολογικά χαρακτηριστικά/ αρτι¬ 
ότητα προτεινόμενης λύσης 

20% 

Γ.2 

Κάλυψη Ειδικών απαιτήσεων του 
Οδηγού Υποβολής 

20% 


3. Οι ως άνω ομάδες κριτηρίων αξιολόγησης εξειδι¬ 
κεύονται και αναλύονται ως εξής: 

3.1 Α: Υφιστάμενη κατάσταση επιχείρησης. Η συγκε¬ 
κριμένη ομάδα κριτηρίων αξιολόγησης εξετάζει την 
υφιστάμενη κατάσταση της επιχείρησης και τη δυνα¬ 
τότητά της να διαχειριστεί επιτυχώς την υλοποίηση 
του έργου. Στην περίπτωση ενώσεων επιχειρήσεων, το 
κάθε επιμέρους κριτήριο εξετάζεται για κάθε μέλος 
της ένωσης ξεχωριστά και αναφορικά με το εύρος της 

προτεινόμενης λύσης καθώς και με τον τρόπο και το 
ποσοστό συμμετοχής του (κάθε μέλους), στην υλοποί¬ 
ηση του έργου. 

Τα επιμέρους κριτήρια αξιολόγησης είναι: 

Α.1: Οργανωτική Δομή- Οικονομικά στοιχεία 

Με βάση το συγκεκριμένο κριτήριο εξετάζονται η ορ¬ 
γανωτική δομή, η στελέχωση, το εύρος των υφισταμέ¬ 
νων οικονομικών δραστηριοτήτων και το μέγεθος της 
επιχείρησης. Ειδικότερα αξιολογούνται η στελέχωση και 
η οργανωτική δομή του φορέα της επένδυσης, η ύπαρξη 
κατάλληλης διοικητικής δομής και ο βαθμός στον οποίο 
αυτή λειτουργεί υποστηρικτικά προς τους σκοπούς της 
παρούσας Δράσης. Επιπλέον, εκτιμώνται τα οικονομικά 
μεγέθη εν γένει και τα οικονομικά αποτελέσματα της 
επιχείρησης κατά την τελευταία διαχειριστική χρήση 
σε σχέση με το ύψος της επένδυσης, καθώς και η ικα¬ 
νότητά της για κάλυψη της ιδίας συμμετοχής. Η σχετική 
βαρύτητα του κριτηρίου είναι 10%. 

Α.2: Ετοιμότητα - Ωριμότητα της επιχείρησης για την 
αποδοχή και αξιοποίηση των νέων συστημάτων/ υπη¬ 
ρεσιών 

Με βάση το εν λόγω κριτήριο γίνεται εκτίμηση της 
υφιστάμενης ετοιμότητας και ωριμότητας της επιχείρη¬ 
σης για την αποτελεσματική ενσωμάτωση και αξιοποί¬ 
ηση των υποδομών και υπηρεσιών που θα προκύψουν 
στα πλαίσια της παρούσας Δράσης. Αξιολογούνται π.χ. 
η υπάρχουσα τεχνογνωσία και οι υφιστάμενες υπο¬ 
δομές, η επάρκεια τεκμηρίωσης των προτεινόμενων 
παρεμβάσεων, κ.α. Η σχετική βαρύτητα του κριτηρίου 
είναι 10%. 

3.2 Β: Πληρότητα Επιχειρηματικού Σχεδίου. Η συγκε¬ 
κριμένη ομάδα κριτηρίων αξιολόγησης αναλύεται σε 
τρία (3) επιμέρους κριτήρια και αξιολογεί το επιχειρη¬ 
ματικό σχέδιο βάσει του οποίου σχεδιάστηκε και προ¬ 
γραμματίστηκε η επένδυση, στα πλαίσια της παρούσας 
Δράσης. 

Τα επιμέρους κριτήρια αξιολόγησης είναι: 

Β.1: Συμβατότητα και συνάφεια των στόχων της επέν¬ 
δυσης με τους στόχους της Δράσης και με τις επιχει¬ 
ρησιακές ανάγκες 

Με βάση το συγκεκριμένο κριτήριο εκτιμώνται τα 
αποτελέσματα που αναμένεται να επιτευχθούν με την 
πραγματοποίηση της συγκεκριμένης επένδυσης. Αξιο¬ 
λογείται επίσης (σε συνδυασμό με την προαναφερθείσα 
εκτίμηση), ο βαθμός κάλυψης και συμβατότητας των 
στόχων της επένδυσης με τους αντίστοιχους στόχους 
της Δράσης (όπως αυτοί αναφέρονται στον Οδηγό Υπο¬ 
βολής, της παραγράφου 1 του άρθρου 17 της παρούσας). 
Εκτιμάται για παράδειγμα ο βαθμός στον οποίο επιτυγ¬ 
χάνεται η βελτίωση, ο εκσυγχρονισμός ή η επέκταση 
των ήδη παρεχόμενων Υπηρεσιών Υγείας και Κοινωνικής 
Αλληλεγγύης. Αξιολογείται επίσης, ενδεικτικά, εάν εξα¬ 
σφαλίζεται η δημιουργία των κατάλληλων προϋποθέ¬ 
σεων για τη δραστηριοποίηση συνεργιών και για την 
επίτευξη συνεργασίας και διάδρασης στον ευρύτερο 
τομέα της Υγείας και Κοινωνικής Αλληλεγγύης καθώς 
και το μέγεθος της προσδοκώμενης αύξησης του αριθ¬ 
μού των πολιτών, οι οποίοι αναμένεται να επωφεληθούν 
των αποτελεσμάτων της επένδυσης, κ.α. 

Επιπλέον, βάσει του παρόντος κριτήριου γίνεται αξι¬ 
ολόγηση των πλήρως και σαφώς διατυπωμένων επι¬ 
χειρησιακών αναγκών της επιχείρησης/ κάθε μέλους 
ένωσης και του βαθμού συσχέτισής τους με τους στό¬ 
χους της επένδυσης. Εκτιμάται ενδεικτικά εάν μέσω της 


προτεινόμενης λύσης, επιτυγχάνεται η διαχείριση και 
η εύκολη, άμεση και ασφαλής ηλεκτρονική πρόσβαση 
στα ιατρικά δεδομένα του ασθενούς. Κρίνεται ο βαθμός 
στον οποίο καλύπτεται η πιθανώς υπάρχουσα έλλειψη 
κατάλληλης πληροφοριακής υποδομής, η παρουσία της 
οποίας συσχετίζεται άμεσα με την υποστήριξη της δια¬ 
δικασίας παροχής Υπηρεσιών Υγείας της επιχείρησης/ 
μέλους ένωσης και με την πραγμάτωση των στόχων της 
παρούσας Δράσης. Η σχετική βαρύτητα του κριτηρίου 
είναι 10%. 

Β.2: Βιωσιμότητα επιχειρηματικού σχεδίου - Χρηματο¬ 
δοτικό σχήμα και Χρονοπρογραμματισμός επένδυσης 

Με βάση το παρόν κριτήριο εκτιμάται η οικονομική 
σκοπιμότητα πραγματοποίησης της επένδυσης. Εκτιμά- 
ται δηλαδή η δυνατότητα εμπορικής αξιοποίησης της 
εν λόγω επένδυσης και η προσδοκώμενη αύξηση των 
εσόδων της επιχείρησης ως άμεσο ή έμμεσο αποτέλε¬ 
σμα αυτής (π.χ. μέσω ΒΓοαΚ-ονοη ΑηαΙγείε). Αξιολογείται 
επίσης το χρηματοδοτικό σχήμα της επένδυσης (δυνα¬ 
τότητα εξασφάλισης ιδίων κεφαλαίων, ικανότητα λήψης 
τραπεζικού δανεισμού, κ.τ,λ.). Η σχετική βαρύτητα του 
κριτηρίου είναι 10%. 

Β.3: Εύρος και αξιοπιστία των παρεχόμενων Υπηρε¬ 
σιών Υγείας 

Με βάση το συγκεκριμένο κριτήριο αξιολογείται το 
αποτέλεσμα της επενδυτικής προσπάθειας στα πλαίσια 
της παρούσας Δράσης. Ειδικότερα, με βάση το συγκε¬ 
κριμένο κριτήριο εξετάζεται: 

• Η ποιότητα και λειτουργικότητα των παρεχόμενων 
Υπηρεσιών Υγείας και οι δυνατότητες αξιοποίησής τους 
από τους δυνητικούς χρήστες, 

• Το εύρος και η συμπληρωματικότητα του συνόλου 
των Υπηρεσιών Υγείας που θα παραχθούν, 

• Το εύρος και τα χαρακτηριστικά των δυνητικών 
ομάδων χρηστών των παρεχόμενων υπηρεσιών. 

• Αλλες πιθανές ωφέλειες για τον πολίτη ή ενδεχόμε¬ 
να παράπλευρα οφέλη που προκύπτουν σε σχέση με το 
κοινωνικό συμφέρον (π.χ. οφέλη που θα προκύψουν από 
πιθανή μελλοντική διασύνδεση με Δημόσιους Φορείς 
παροχής Υπηρεσιών Υγείας).Η σχετική βαρύτητα του 
κριτηρίου είναι 20%. 

3.3 Γ: Τεχνολογικές παράμετροι προτεινόμενης λύσης. 
Η συγκεκριμένη ομάδα κριτηρίων αξιολόγησης αναλύ¬ 
εται σε δυο (2) κριτήρια και εξετάζει την προτεινόμενη 
λύση από τεχνολογική άποψη. 

Τα επιμέρους κριτήρια προς αξιολόγηση είναι: 

Γ.1: Τεχνολογικά χαρακτηριστικά/ αρτιότητα προτει- 
νόμενης λύσης 

Με βάση το συγκεκριμένο κριτήριο αξιολογείται η 
επάρκεια και η επεκτασιμότητα των προτεινόμενων, 
στα πλαίσια της υποβληθείσας πρότασης, τεχνολογι¬ 
ών καθώς και ο βαθμός αρτιότητας της προτεινόμενης 
λύσης από τεχνολογική άποψη. Παράλληλα, εκτιμάται 
η πληρότητα των προσφορών των προμηθευτών επί 
των παρεχόμενων συστημάτων και υπηρεσιών, ως προς 
τις τεχνικές απαιτήσεις της προτεινόμενης λύσης. Για 
το σκοπό αυτό, οι δυνητικοί δικαιούχοι της επένδυσης 
καλούνται να μεριμνήσουν για την βέλτιστη δυνατή τεκ¬ 
μηρίωση της πρότασής τους καθώς και των σχετικών 
προσφορών που θα συνοδεύουν το επιχειρηματικό τους 
σχέδιο. Η εν λόγω τεκμηρίωση θα πρέπει να αναφέρεται 
και να επικεντρώνεται κατά κύριο λόγο στα παρακάτω 
στοιχεία: 

• Στα χαρακτηριστικά και στις τεχνικές προδιαγραφές/ 

δυνατότητες των προτεινόμενων συστημάτων- εξοπλι¬ 
σμού. Ειδικότερα δε, στην επάρκεια και στην αξιοπιστία 
των προτεινόμενων συστημάτων για την υλοποίηση των 
προτεινόμενων υπηρεσιών. 

• Στην υιοθέτηση προηγμένων τεχνολογικά λύσεων 
για την υλοποίηση και παροχή των υπηρεσιών που πε¬ 
ριλαμβάνονται στο επιχειρησιακό σχέδιο. 

• Στην αξιοπιστία και στην ικανότητα των προμηθευ¬ 
τών να ανταποκριθούν στις υποχρεώσεις τους, όπως 
κατά περίπτωση μπορεί να εξαχθεί π.χ. από το εύρος 
αντίστοιχων εγκαταστάσεων του ίδιου προμηθευτή ή 
των στελεχών του στο παρελθόν και από την υπο¬ 
στήριξη/ εγγύηση που παρέχει ο κατασκευαστής των 
προτεινόμενων συστημάτων. Η σχετική βαρύτητα του 
κριτηρίου είναι 20%. 

Γ.2: Κάλυψη Ειδικών απαιτήσεων του Οδηγού Υπο¬ 
βολής 

Βάσει του παρόντος κριτηρίου, αξιολογείται ο βαθμός 
κάλυψης των Ειδικών απαιτήσεων της Δράσης (όπως 
αυτές αναλύονται στους Οδηγούς της παραγράφου 1 
του άρθρου 17 της παρούσας και πιο συγκεκριμένα της 
παραγράφου 3.2 του Οδηγού Υποβολής). Πιο συγκεκρι¬ 
μένα, εκτιμάται ο βαθμός στον οποίο διασφαλίζεται το 
ιατρικό απόρρητο των δεδομένων του ασθενούς και η 
έκταση στην οποία κάθε επεξεργασία και διακίνηση 
των εν λόγω ιατρικών δεδομένων πραγματοποιείται 
σύμφωνα με τις αυστηρές προϋποθέσεις που θέτει η 
ελληνική νομοθεσία αναφορικά με την προστασία των 
προσωπικών δεδομένων. Αξιολογείται επίσης, εάν οι 
υποβληθείσες προτάσεις αξιοποιούν συστήματα πλη¬ 
ροφορικής και επικοινωνιών και υπηρεσίες πληροφορι¬ 
κής που εξασφαλίζουν τη διαφάνεια των διαδικασιών 
εξυπηρέτησης, την παροχή υπηρεσιών προστιθέμενης 
αξίας στο δημόσιο σύστημα υγείας, στον πολίτη, στον 
επαγγελματία υγείας, την μείωση λαθών και την ακρι¬ 
βή και «σε πραγματικό χρόνο» μετάδοση των ιατρικών 
δεδομένων στην μορφή και με την ακρίβεια που αυτές 
ελήφθησαν. Τέλος, εκτιμάται ο βαθμός επεκτασιμότητας 
και εύκολης προσαρμογής τους στις υπάρχουσες και 
μελλοντικές συνθήκες. Η σχετική βαρύτητα του κριτη¬ 
ρίου είναι 20%. 

4. Κάθε επιμέρους κριτήριο βαθμολογείται και τεκμη¬ 
ριώνεται σχετικά κατά τη φάση εξέτασης του επιχει¬ 
ρησιακού σχεδίου. Η βαθμολόγηση κάθε κριτηρίου θα 
γίνεται με βάση την παρακάτω αντιστοιχία: 


Επίπεδο 

αξιολόγησης 

κριτηρίου 

Επεξήγηση 

Βαθμός 

(β) 

ΠΟΛΥ ΚΑΛΟ 

Καλύπτονται πλήρως όλες 
οι επιμέρους πτυχές του 
κριτηρίου και το γενικό 
επίπεδο των στοιχείων 
που αναφέρονται είναι 
πολύ καλό 

10 

ΚΑΛΟ 

Καλύπτεται μεγάλο ποσο¬ 
στό των επιμέρους πτυχών 
του κριτηρίου και το γενι¬ 
κό επίπεδο των στοιχείων 
που αναφέρονται στην 
πρόταση είναι καλό 

8 


ΙΚΑΝΟΠΟΙΗ¬ 

ΤΙΚΟ 

Καλύπτονται επιτυχώς 
κάποιες από τις επιμέρους 
πτυχές του κριτηρίου, 
αλλά υπάρχει και ένα ση¬ 
μαντικό μέρος που δεν 
προσεγγίζονται επαρκώς. 

6 

ΜΕΤΡΙΟ 

Καλύπτονται μόνο ελάχι¬ 
στες από τις επιμέρους 
πτυχές του κριτηρίου και 
αυτές όχι επαρκώς 

4 

ΕΛΛΙΠΕΣ 

Η προσέγγιση της πρότα¬ 
σης σε σχέση με το κριτή¬ 
ριο είναι γενική - αόριστη 
και δεν υπάρχει ουσιαστι¬ 
κή αιτιολόγηση-κάλυψη 

2 

ΜΗ 

ΑΠΟΔΕΚΤΟ / 
ΑΝΕΠΑΡΚΕΣ 

Δεν καλύπτεται το κρι¬ 
τήριο - Η πρόταση είναι 
ανεπαρκής ως προς το συ¬ 
γκεκριμένο κριτήριο. 

0 


5. Στην περίπτωση που η υποβαλλόμενη από μια επι¬ 
χείρηση - ένωση, πρόταση περιλαμβάνει: 

• σε ποσοστό άνω του 50% του συνόλου της (το πο¬ 
σοστό αυτό εξάγεται βάσει του προϋπολογισμού της εν 
λόγω πρότασης), ενέργειες που εντάσσονται στην Κ.Ε.(1) 
κατηγορία των επιλέξιμων ενεργειών της παρούσας 
Δράσης (δηλ «Δικτύωση των Φορέων Παροχής Υπηρε¬ 
σιών Υγείας σε Δίκτυα δεδομένων»), το άθροισμα της 
σταθμισμένης βαθμολογίας των κριτηρίων αυτής, πολ- 
λαπλασιάζεται με ένα συντελεστή της τάξης του 1,2. 

• σε ποσοστό άνω του 50% του συνόλου της (το πο¬ 
σοστό αυτό εξάγεται βάσει του προϋπολογισμού της 
εν λόγω πρότασης), ενέργειες που εντάσσονται στην 
Κ.Ε.(4) κατηγορία των επιλέξιμων ενεργειών της παρού¬ 
σας Δράσης (δηλ «Ανάπτυξη Συστημάτων εξυπηρέτησης 
αναγκών για Ηλικιωμένους και ΑμΕΑ»), το άθροισμα της 
σταθμισμένης βαθμολογίας των κριτηρίων αυτής, πολ- 
λαπλασιάζεται με ένα συντελεστή της τάξης του 1,1. 

Σε οποιαδήποτε άλλη περίπτωση συνδυασμού επιλέ¬ 
ξιμων ενεργειών, το άθροισμα της σταθμισμένης βαθ¬ 
μολογίας των κριτηρίων της υποβαλλόμενης πρότασης 
πολλαπλασιάζεται με ένα συντελεστή της τάξης του 
1 . 

Για τη βαθμολόγηση των προτάσεων, αρχικώς υπολο¬ 
γίζεται η σταθμισμένη βαθμολογία κάθε κριτηρίου βάσει 
της αντίστοιχης βαρύτητας. Στη συνέχεια αθροίζονται 
όλες οι σταθμισμένες βαθμολογίες και το προκύπτον 
αποτέλεσμα πολλαπλασιάζεται με τον αντίστοιχο για 
κάθε μία εκ των περιπτώσεων συντελεστή. Η βαθμολο¬ 
γία που προκύπτει μετά τον εν λόγω πολλαπλασιασμό 
αποτελεί την τελική συνολική βαθμολογία. Αναλυτικά, 
ο υπολογισμός της απόλυτης και της σταθμισμένης 
βαθμολογίας κάθε κριτηρίου, καθώς και της συνολικής 
βαθμολογίας της πρότασης γίνεται ως εξής: 

> Η απόλυτη βαθμολογία κάθε κριτηρίου κυμαίνεται 
από 0 έως και 10 και προκύπτει από την κλίμακα βαθ¬ 
μολόγησης της προηγούμενης παραγράφου. 

> Για την εξάλειψη των δεκαδικών ψηφίων ο βαθμός 
κάθε κριτηρίου πολλαπλασιάζεται με το 1000. 

> Στη συνέχεια ο απόλυτος βαθμός του κριτηρίου 
πολλαπλασιάζεται με την αντίστοιχη βαρύτητα για να 
προκύψει η σταθμισμένη βαθμολογία κάθε κριτηρίου. 

> Το άθροισμα των σταθμισμένων βαθμολογιών 
πολλαπλασιάζεται στη συνέχεια με τον αντίστοιχο 
συντελεστή πριμοδότησης. Το αποτέλεσμα του πολ¬ 
λαπλασιασμού αυτού αποτελεί την τελική συνολική βαθ¬ 
μολογία της κάθε πρότασης (οπότε το άριστα γίνεται 
το 12.000). 

> Ως ελάχιστη βαθμολογική βάση ορίζονται οι 4.000 
μονάδες. 

> Προτείνεται η συνολική απόρριψη της πρότασης, 
στην περίπτωση που μια ή περισσότερες από τις ομάδες 
κριτηρίων αξιολόγησης της προηγούμενης παραγράφου 
έχουν βαθμολογία μηδέν. 

Η τελική συνολική βαθμολογία κάθε υποβαλλόμενης 
πρότασης υπολογίζεται από τον παρακάτω τύπο (η 
κλίμακα είναι από 0 έως και 12.000). 

Σ προταςης = [Α.1.(β) χ 1000 χ 10% + Α.2.(β) χ 1000 χ 10% 
+ Β.1.(β) χΙΟΟΟ χ 10% + Β.2(β) χ 1000 χ 10% + Β.3(β) χ 
1000 χ 20% + Γ.1.(β) χ 1000 χ 20% + Γ.2.(β) χ 1000 χ 
20%] χ Συντελεστή 

Σ Π ροταςης : Η τελική συνολική βαθμολογία της πρό¬ 
τασης 

Όπου Α.1.(β), Α.2.(β), Β.1(β), Β.2(β), Β.3(β), Γ.1.(β) και 
Γ.2.(β): αντιστοιχεί η αριθμητική βαθμολογία των 
κριτηρίων σύμφωνα με την κατανομή της κλίμακας 
βαθμολόγησης. 

Όπου Συντελεστής: αντιστοιχεί ο -ανάλογα με τις 
προαναφερθείσες περιπτώσεις- συντελεστής με τον 
οποίο πολλαπλασιάζεται το άθροισμα των σταθμισμέ¬ 
νων βαθμολογιών κάθε κριτηρίου (δηλ 1,2-1,1-1), προ- 
κειμένου να αποδοθεί η επιπρόσθετη πριμοδότηση 

6. Η αξιολόγηση των προτάσεων θα πραγματοποιηθεί 
σε δύο στάδια: 

6.1. Α' στάδιο: Αξιολόγηση και βαθμολόγηση των προ¬ 
τάσεων από ειδικούς εμπειρογνώμονες. Το σύνολο των 
προτάσεων που θα υποβληθούν εμπρόθεσμα, θα αξιο¬ 
λογηθούν από ειδικούς εμπειρογνώμονες (αξιολογητές) 
οι οποίοι προέρχονται από εγκεκριμένο μητρώο που 
συστήνει η ΚτΠ Α.Ε., σύμφωνα με τα τεχνικά και λει¬ 
τουργικά χαρακτηριστικά των προς αξιολόγηση έργων. 
Με την ολοκλήρωση της αξιολόγησης συντάσσεται πί¬ 
νακας βαθμολογίας που διαβιβάζεται στη Γνωμοδοτική 
Επιτροπή. 

6.2. Β' στάδιο: Αξιολόγηση από τη Γνωμοδοτική Επι¬ 
τροπή. Η Γνωμοδοτική Επιτροπή συστήνεται με Από¬ 
φαση του Διοικητικού Συμβουλίου ή εξουσιοδοτημένου 
προς τούτο, από το Διοικητικό Συμβούλιο, οργάνου της 
ΚτΠ Α.Ε. και εισηγείται τεκμηριωμένα στο προαναφερ- 
θέν όργανο την τελική κατάταξη των προτάσεων και 
τον κατάλογο των έργων που δύνανται να χρηματοδο¬ 
τηθούν. Η Γνωμοδοτική Επιτροπή είναι πενταμελής. Τρία 
(3) μέλη ορίζονται από το Υπουργείο Υγείας και Κοινωνι¬ 
κής Αλληλεγγύης/ Γενική Γραμματεία Δημόσιας Υγείας, 
ένα (1) μέλος ορίζεται από την Ειδική Γ ραμματεία για 
την Κοινωνία της Πληροφορίας και ένα (1) μέλος από 
την ΚτΠ Α.Ε. Η Επιτροπή ανασκοπεί τα αποτελέσματα 
του Α' Σταδίου Αξιολόγησης και εξετάζει το σύνολο των 
προτάσεων. Η Γνωμοδοτική Επιτροπή δύναται να προβεί 
σε τεκμηριωμένη αλλαγή της βαθμολογίας μίας πρότα¬ 
σης έως 20% της κλίμακας βαθμολόγησης, σε τεκμηρι¬ 
ωμένη απόρριψη μίας πρότασης στην περίπτωση που 
διαπιστώσει ότι κάποιες από τις ελάχιστες προϋποθέ¬ 
σεις συμμετοχής (επιλεξιμότητα επιχείρησης ή φυσικού/ 
οικονομικού αντικειμένου) δεν πληρείται καθώς και σε 


τεκμηριωμένη αξιολόγηση ήδη απορριφθείσας πρότα¬ 
σης στην περίπτωση που διαπιστώσει ότι κάποιος από 
τους λόγους απόρριψης δεν ισχύει. Κατόπιν συντάσσει 
πίνακες προτάσεων με τελικούς προτεινόμενους προϋ¬ 
πολογισμούς και τελικές βαθμολογίες, ταξινομημένους 
με φθίνουσα βαθμολογική σειρά και προτείνεται προς 
ένταξη το σύνολο των προτάσεων, για το οποίο επαρ- 
κεί ο προϋπολογισμός του προγράμματος με βάση τη 
σειρά βαθμολογίας. 

6.3. Στους Οδηγούς της παραγράφου 1 του άρθρου 17 
δύναται να εξειδικευτούν περαιτέρω οι βασικές αρχές 
και τα βήματα της διαδικασίας αξιολόγησης. 

Άρθρο 11 

Ένταξη Έργων στη Δράση 

1. Οι εισηγήσεις της Γνωμοδοτικής Επιτροπής της πα¬ 
ραγράφου 6.2 του άρθρου 10 διαβιβάζονται στο Διοικη¬ 
τικό Συμβούλιο της «Κοινωνία της Πληροφορίας Α.Ε.» 
ή στο εξουσιοδοτημένο προς τούτο, από το Διοικητικό 
Συμβούλιο, όργανο της «Κοινωνία της Πληροφορίας 
ΑΈ.» το οποίο με απόφασή του εντάσσει τα έργα στη 
Δράση. 

2. Μετά την έκδοση της ΑπόφασηςΈνταξης, ενημερώ¬ 
νονται όλες οι ενδιαφερόμενος επιχειρήσεις/ ενώσεις, 
για το αποτέλεσμα της αξιολόγησης της πρότασής 
τους. 

3. Προτάσεις που αξιολογήθηκαν θετικά, αλλά δεν 
έτυχαν χρηματοδότησης λόγω μη επάρκειας του δια¬ 
τιθέμενου Προϋπολογισμού, κατατάσσονται στην ειδική 
κατηγορία «Επιλαχουσών Προτάσεων» και δύνανται να 
τύχουν χρηματοδότησης με νεότερες Αποφάσεις της 
ΚτΠ Α.Ε., σε περίπτωση εξεύρεσης των σχετικών κον- 
δυλίων. 

Αρθρο 12 

Αιτήσεις Επανεξέτασης 

1. Κάθε επιχείρηση/ ένωση έχει το δικαίωμα υποβολής 
αίτησης επανεξέτασης εντός διαστήματος 20 ημερολο¬ 
γιακών ημερών από τηνΈκδοση της ΑπόφασηςΈνταξης 
των εγκεκριμένων έργων στη Δράση, αποστέλλοντας 
σχετική επιστολή προς την «Κοινωνία της Πληροφορίας 
Α.Ε.». 

2. Τα θέματα που αφορούν στην υποβολή των αιτήσε¬ 
ων επανεξέτασης εκ μέρους των επιχειρήσεων/ ενώσε¬ 
ων, καθώς και στην αξιολόγηση και τυχόν λήψη κατάλ¬ 
ληλων διορθωτικών ενεργειών εκ μέρους της «Κοινωνία 
της Πληροφορίας Α.Ε.» σε περίπτωση που αυτό κριθεί 
σκόπιμο, δύνανται να εξειδικευτούν στους Οδηγούς της 
παραγράφου 1 του άρθρου 17 της παρούσας. 

ΜΕΡΟΣ Δ: ΥΛΟΠΟΙΗΣΗ ΕΝΙΣΧΥΟΜΕΝΩΝ ΕΡΓΩΝ 

Αρθρο 13 

Δικαιολογητικά - Υπογραφή Συμβάσεων 

1. Μεταξύ της «Κοινωνία της Πληροφορίας Α.Ε.» (ΚτΠ 
ΑΈ.) από την μία πλευρά και των επιχειρήσεων/ ενώ¬ 
σεων που επιλέχθηκαν προς χρηματοδότηση με βάση 
την Απόφαση Ένταξης των εγκεκριμένων προτάσεων 
στη Δράση από την άλλη, θα υπογραφούν αντίστοιχες 
συμβάσεις. Η σύμβαση θα καταρτιστεί στην ελληνική 
γλώσσα και θα διέπεται από το ελληνικό δίκαιο. 

2. Οι επιχειρήσεις/ ενώσεις που έχουν καταστεί δικαι¬ 
ούχοι των ενισχύσεων με την έκδοση της Απόφασης 
Ένταξης των εγκεκριμένων προτάσεων στη Δράση, σύμ¬ 
φωνα με τα οριζόμενα στο άρθρο 11 της παρούσας, θα 

κληθούν από την «Κοινωνία της Πληροφορίας Α.Ε.» για 
την προσκόμιση των απαραίτητων δικαιολογητικών και 
συμπληρωματικών στοιχείων, τα οποία θα εξειδικευτούν 
στους Οδηγούς της παραγράφου 1 του άρθρου 17 της 
παρούσας. 

3. Σε περίπτωση που, κατά τον έλεγχο των δικαιολο- 
γητικών διαπιστωθεί ότι δεν καλύπτονται τα κριτήρια 
επιλεξιμότητας από την επιχείρηση/ μέλος ένωσης ή 
δεν πιστοποιείται η νομιμότητα αυτής, αναβάλλεται για 
εύλογο χρονικό διάστημα η υπογραφή της σχετικής 
σύμβασης προκειμένου να διαπιστωθεί η απαιτούμενη 
επιλεξιμότητα και νομιμότητα της επιχείρησης/ μέλους 
ένωσης για συμμετοχή στη Δράση ως δικαιούχος της 
ενίσχυσης. 

Άρθρο 14 

Υλοποίηση Επένδυσης - Τεκμηρίωση Φυσικού και 
Οικονομικού Αντικειμένου 

1. Οι επιχειρήσεις/ ενώσεις - δικαιούχοι της ενίσχυσης 
είναι εξ ολοκλήρου υπεύθυνοι, για την παρακολούθηση 
και διασφάλιση της προόδου του έργου τους, την ορθή 
τήρηση των χρονοδιαγραμμάτων και των λοιπών όρων 
της απόφασης ένταξης στη Δράση και την ολοκλήρωση 
του φυσικού και οικονομικού αντικειμένου με βάση τα 
εγκεκριμένα χαρακτηριστικά και περιορισμούς. 

2. Κατά το διάστημα εξέλιξης του έργου τους οι επι¬ 
χειρήσεις θα πρέπει να παρέχουν οποιαδήποτε πλη¬ 
ροφορία καταστεί αναγκαία προς την «Κοινωνία της 
Πληροφορίας Α.Ε.» σχετικά με το ενισχυόμενο έργο 
τους, με τη μορφή αναφορών ή παροχής συγκεκριμένων 
στοιχείων. Μη ανταπόκριση σε αίτημα λήψης στοιχείων 
που απαιτούνται από τα αρμόδια - διαχειριστικά όρ¬ 
γανα, σύμφωνα με όσα προβλέπονται στην παρούσα 
και δύναται να εξειδικευτούν στους Οδηγούς της πα¬ 
ραγράφου 1 του άρθρου 17 της παρούσας, ενδέχεται 
να οδηγήσει στην απένταξη της επιχείρησης/ ένωσης 
από τη Δράση. 

3. Στο πλαίσιο της Δράσης δεν γίνονται αποδεκτά 
αιτήματα τροποποίησης, που να αφορούν σε αύξηση του 
εγκεκριμένου προϋπολογισμού, σε παράταση της διάρ¬ 
κειας υλοποίησης του έργου για διάστημα μεγαλύτερο 
του ανώτατου προβλεπόμενου από τους Οδηγούς της 
παραγράφου 1 του άρθρου 17 της παρούσας καθώς και 
κάθε αίτημα που έρχεται σε αντίθεση με όσα ορίζονται 
στην παρούσα και εξειδικεύονται στους Οδηγούς της 
παραγράφου 1 του άρθρου 17 της παρούσας. 

4. Οι επιχειρήσεις/ ενώσεις- δικαιούχοι της ενίσχυσης 
θα πρέπει να τηρούν κάθε στοιχείο που τεκμηριώνει 
την ορθή υλοποίηση του έργου τους. Για τον επιτυχή 
έλεγχο (πιστοποίηση) του Φυσικού και Οικονομικού αντι¬ 
κειμένου κάθε ενισχυόμενου έργου και κατ’ επέκταση 
για την ταχεία καταβολή της επιχορήγησης, θα πρέπει 
να είναι διαθέσιμο από την επιχείρηση/ ένωση επαρκές 
τεκμηριωτικό υλικό τόσο για το σύνολο των ποσοτικών 
στοιχείων (υλικών και άυλων), όσο και για το σύνολο των 
δαπανών που περιλαμβάνονται στο εγκεκριμένο έργο. 

Αρθρο 15 

Παρακολούθηση-Έλεγχος- Πιστοποίηση Φυσικού και 
Οικονομικού Αντικειμένου ΕνισχυόμενωνΈργων 

1. Οι διαδικασίες παρακολούθησης, ελέγχου και πιστο¬ 
ποίησης των εγκεκριμένων έργων, υλοποιούνται σύμφω¬ 


να με τις διαδικασίες της «Κοινωνία της Πληροφορίας 
Α.Ε.» ως Τελικού Δικαιούχου της Δράσης, οι οποίες θα 
μνημονεύονται και εξειδικεύονται στους Οδηγούς της 
παραγράφου 1 του άρθρου 17 της παρούσας. 

Αρθρο 16 

Καταβολή Επιχορήγησης 

1. Γ ια την ενεργοποίηση της διαδικασίας καταβολής 
της επιχορήγησης θα πρέπει να έχουν ολοκληρωθεί οι 
ενέργειες πιστοποίησης του ενισχυόμενου έργου σύμ¬ 
φωνα με τις διαδικασίες του άρθρου 15 της παρούσας 
και να υπάρχουν οι αντίστοιχες διαθέσιμες πιστώσεις 
από τον κρατικό προϋπολογισμό. 

2. Γ ια την είσπραξη της Δημόσιας Χρηματοδότησης 
η επιχείρηση θα πρέπει να προσκομίσει τουλάχιστον 
αθεώρητο τιμολόγιο επιχορηγήσεων (Παραγρ. 3 του 
άρθρου 12 του π.δ. 186/26.5.1992). 

3. Τα απαραίτητα δικαιολογητικά και συμπληρωματικά 
στοιχεία, οι πιθανές εγγυήσεις και οι διαδικασίες για 
την καταβολή της επιχορήγησης εξειδικεύονται στους 
Οδηγούς της παραγράφου 1 του άρθρου 17 της πα¬ 
ρούσας. 

Αρθρο 17 
Τελικές διατάξεις 

1. Επιμέρους διαδικαστικά ζητήματα σχετικά με την 
υποβολή και την αξιολόγηση των προτάσεων, την πα¬ 
ρακολούθηση της υλοποίησης των ενισχυόμενων έργων 
και την καταβολή των επιχορηγήσεων στους δικαιού¬ 
χους αυτών, δύνανται να εξειδικευτούν σε Οδηγούς 
Υποβολής, Αξιολόγησης και Υλοποίησης που μπορεί 
να εκδώσει η Κοινωνία της Πληροφορίας Α.Ε., ως Τελι¬ 
κός Δικαιούχος της Δράσης, σύμφωνα με την υπ’ αριθμ. 
ΔΥ(3-4)γ/Φ.1833/Γ.Π.οικ. 138277/21.12.2005 κοινή απόφα¬ 
ση του Υπουργού Οικονομίας και Οικονομικών και του 
Υπουργού Υγείας και Κοινωνικής Αλληλεγγύης (ΦΕΚ 
1814/Β/2005). 

2. Η υπ’ αριθμ. ΔΥ(3-4)γ/Φ.1833/Γ.Π.οικ. 138277/21.12.2005 
κοινή απόφαση του Υπουργού Οικονομίας και Οικονο¬ 
μικών και του Υπουργού Υγείας και Κοινωνικής Αλλη¬ 
λεγγύης (ΦΕΚ 1814/Β/2005), για τη ρύθμιση θεμάτων που 
αφορούν στην εφαρμογή Δράσης κρατικών ενισχύσεων 
στον τομέα της Προμήθειας και Εγκατάστασης Εξει- 
δικευμένων Εφαρμογών Πληροφορικής στον Ιατρικό 
κλάδο, στο πλαίσιο του Ε.Π. ΚτΠ, σύμφωνα με το άρ¬ 
θρο του ν. 3016/2002 (ΦΕΚ 110 Α') τροποποιείται ως 
προς το Αρθρο 4, κατά το ότι Φορέας Χρηματοδότησης 
ορίζεται το Υπουργείο Οικονομίας και Οικονομικών. Οι 
αναγραφόμενες στην ανωτέρω Απόφαση αρμοδιότητες 
του Φορέα Χρηματοδότησης που δε σχετίζονται με 
την καθαυτή χρηματοδότηση της Δράσης, παραμένουν 
στο Υπουργείο Υγείας και Κοινωνικής Αλληλεγγύης, ως 
Κυρίου του Έργου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Οκτωβρίου 2006 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΥΓΕΙΑΣ ΚΑΙ ΚΟΙΝΩΝΙΚΗΣ 

ΟΙΚΟΝΟΜΙΚΩΝ ΑΛΛΗΛΕΓΓΥΗΣ 

Γ. ΑΛΟΓΟΣΚΟΥΦΗΣ Δ. ΑΒΡΑΜΟΠΟΥΛΟΣ 

